Չանդրադառնալով անչափահասների շրջանում ոստիկանության կողմից մշտապես իրականացվող բազմաբնույթ, համալիր միջոցառումներին` նշենք, որ քրեական հետախուզության գլխավոր վարչության կողմից առաջարկություն է ներկայացվել` «Երեխաների իրավունքների պաշտպանության 2012-2016 ազգային ծրագրում» ընդգրկելու վարքի շեղում ունեցող 12-18 տարեկան աղջիկների համար վերականգնողական հատուկ հաստատություն ստեղծելու հարցը: Այդ հաստատություններում շեղված վարքագծով աղջիկների հետ ամենօրյա աշխատանք կտանեն համապատասխան մասնագետներ` հոգեբաններ, մանկավարժներ, նաև` Առաքելական եկեղեցու ներկայացուցիչներ: Աղջիկներն, ըստ իրենց նախասիրությունների, ձեռք կբերեն մասնագիտություն: Դա է իրական ճանապարհը, որի օգնությամբ նրանք կգիտակցեն իրենց վարքագծի վտանգավորությունը նախևառաջ հենց իրենց ապագայի տեսանկյունից: